ประธานสภาผู้แทนราษฎร ยืนยันสภาผู้แทนราษฎรไม่มีอำนาจวินิฉัยสมาชิกภาพของสมาชิกสภาผู้แทนราษฎร
ประธานสภาผู้แทนราษฎร ยืนยันสภาผู้แทนราษฎรไม่มีอำนาจวินิฉัยสมาชิกภาพของสมาชิกสภาผู้แทนราษฎรนายชวน หลีกภัย ประธานสภาผู้แทนราษฎร กล่าวว่า ได้รับรายงานผลการประชุม ของฝ่ายกฎหมายสภาผู้แทนราษฎรแล้ว หลังพิจารณาสมาชิกภาพความเป็น ส.ส.ของนายนวัธ เตาะเจริญสุข ส.ส.ขอนแก่น เขต 7 พรรคเพื่อไทย ที่ถูกศาลชั้นต้นตัดสินประหารชีวิต โดยยอมรับว่า ฝ่ายกฎหมายมีความเห็นที่แตกต่างกัน แต่ยืนยันว่า สภาผู้แทนราษฎรไม่มีอำนาจในการวินิจฉัยสมาชิกภาพความเป็น ส.ส.ของใครได้ เว้นแต่บุคคลนั้นเสียชีวิต แต่ในความเห็นของฝ่ายกฎหมายคือสมาชิกสามารถเข้าชื่อเพื่อขอให้ศาลรัฐธรรมนูญวินิจฉัยได้ หรือ กกต. จะยื่นเรื่องไปยังศาลรัฐธรรมนูญให้วินิจฉัยก็ได้เช่นกัน อย่างไรก็ตามฝ่ายเลขาธิการสภาผู้แทนราษฎรจะเร่งส่งคำตอบไปยัง กกต ว่า ของฝ่ายกฎหมายสภาผู้แทนราษฎรได้พิจารณาเรื่องนี้แล้วและให้รอดูว่า กกต. จะดำเนินการเรื่องนี้ต่อไปอย่างไร ส่วนหากฝ่ายค้านจะยื่นเรื่องเพื่อขอให้ประธานสภาผู้แทนราษฎร ส่งเรื่องต่อไปยังหน่วยงานที่เกี่ยวข้องใช้เอกสิทธิ์ ส.ส. ขอปล่อยตัวนายนวัธ ให้ออกมาปฏิบัติหน้าที่เป็นการชั่วคราวได้หรือไม่นั้น ประธานสภาผู้แทนราษฎร ปฎิเสธที่จะตอบคำถามเรื่องนี้ เพราะยังไม่เกิดขึ้น และต้องรอว่า กกต. จะดำเนินการอย่างไรต่อไป